CELEX: 32014D0032
Language: hr
Date: 2014-07-09 00:00:00
Title: 2014/527/EU: Odluka Europske središnje banke od 9. srpnja 2014. o stavljanju izvan snage Odluke ESB/2013/22 o privremenim mjerama koje se odnose na prihvatljivost utrživih dužničkih instrumenata koje izdaje ili za koje u potpunosti jamči Republika Cipar i Odluke ESB/2013/36 o dodatnim privremenim mjerama koje se odnose na operacije refinanciranja Eurosustava i prihvatljivost instrumenata osiguranja (ESB/2014/32)

13.8.2014   
            
            
               HR
            
            
               Službeni list Europske unije
            
            
               L 240/26
            
         ODLUKA EUROPSKE SREDIŠNJE BANKE
   od 9. srpnja 2014.
   o stavljanju izvan snage Odluke ESB/2013/22 o privremenim mjerama koje se odnose na prihvatljivost utrživih dužničkih instrumenata koje izdaje ili za koje u potpunosti jamči Republika Cipar i Odluke ESB/2013/36 o dodatnim privremenim mjerama koje se odnose na operacije refinanciranja Eurosustava i prihvatljivost instrumenata osiguranja
   
      (ESB/2014/32)
   
   
      (2014/527/EU)
   
   UPRAVNO VIJEĆE EUROPSKE SREDIŠNJE BANKE,
   uzimajući u obzir Ugovor o funkcioniranju Europske unije, a posebno prvu alineju njegovog članka 127. stavka 2.,
   uzimajući u obzir Statut Europskog sustava središnjih banaka i Europske središnje banke, a posebno prvu alineju članka 3. stavka 1., članka 12. stavka 1., članka 18. i drugu alineju članka 34. stavka 1.,
   uzimajući u obzir Smjernicu ESB/2011/14 od 20. rujna 2011. o instrumentima i postupcima monetarne politike Eurosustava (1), a posebno odjeljak 1.6. i odjeljke 6.3.1. i 6.3.2. njezinog Priloga I.,
   budući da:
   
               (1)
            
            
               Sadržaj odluka ESB/2013/22 (2) i ESB/2013/36 (3) trebao bi biti uvršten u Smjernicu ESB/2013/4 (4), temeljni pravni akt koji uređuje privremene mjere koje se odnose na operacije refinanciranja Eurosustava i prihvatljivost instrumenata osiguranja.
            
         
               (2)
            
            
               Radi jasnoće i dosljednosti, a kako bi se pojednostavio okvir instrumenata osiguranja Eurosustava, ove se mjere provode preinakom Smjernice ESB/2013/4.
            
         
               (3)
            
            
               Odluke ESB/2013/22 i ESB/2013/36 trebalo bi stoga staviti izvan snage,
            
         DONIJELO JE OVU ODLUKU:
   Članak 1.
   Stavljanje izvan snage odluka ESB/2013/22 i ESB/2013/36
   1.   Odluke ESB/2013/22 i ESB/2013/36 stavljaju se izvan snage s učinkom od 20. kolovoza 2014.
   2.   Upućivanja na odluke koje su stavljene izvan snage tumače se kao upućivanja na Smjernicu ESB/2014/31.
   Članak 2.
   Stupanje na snagu
   Ova Odluka stupa na snagu 9. srpnja 2014.
   
      Sastavljeno u Frankfurtu na Majni 9. srpnja 2014.
      
         
            Predsjednik ESB-a
         
         Mario DRAGHI
      
   
   
      (1)  SL L 331, 14.12.2011., str. 1.
   
   
      (2)  Odluka ESB/2013/22 od 5. srpnja 2013. o privremenim mjerama koje se odnose na prihvatljivost utrživih dužničkihinstrumenata koje izdaje ili za koje u potpunosti jamči Republika Cipar (SL L 195, 18.7.2013., str. 27.).
   
      (3)  Odluka ESB/2013/36 od 26. rujna 2013. o dodatnim privremenim mjerama koje se odnose na operacije refinanciranja Eurosustava i prihvatljivost instrumenata osiguranja (SL L 301, 12.11.2013., str. 13.).
   
      (4)  Smjernica ESB/2013/4 od 20. ožujka 2013. o dodatnim privremenim mjerama koje se odnose na operacije refinanciranja Eurosustava i prihvatljivost instrumenata osiguranja i o izmjeni Smjernice ESB/2007/9 (SL L 95, 5.4.2013., str. 23.).